לשיר (סרט)

לשיר (באנגלית: Sing) הוא סרט מוזיקלי-קומי בהנפשה ממוחשבת של אילומיניישן מ-2016. הסרט בוים ונכתב על ידי גארת' ג'נינגס. סרט המשך בשם "לשיר 2" יצא לאקרנים ב-22 בדצמבר 2021. בעולם המאוכלס בידי חיות אנושיות, תיאטרון של קואלה בשם באסטר מון (מתיו מקונוהיי) עומד להסגר בגלל קשיים כלכליים אליהם הוא נקלע, לפיכך באסטר יוצא במסע במטרה להצילו באמצעות קיום תחרות כישרונות מוזיקליים נושאת פרס. העלילה מתמקדת בחמשת הפיינליסטים: חזירה בשם רוזיטה (ריס ויתרספון), עכבר בשם מייק (סת' מקפרלן), דורבנית בשם אש (סקרלט ג'והנסון), פילה בשם מינה (טורי קלי) וגורילה בשם ג'וני (טארון אגרטון). באסטר מון הוא מנהל תיאטרון כושל שעקב הצגות לא מבוקשות שהעלה בתיאטרון הכניס את עצמו ואת הארגון לקשיים כלכליים ונרדף על ידי הבנק לו חייב כסף. במאמץ אחרון באסטר מתכנן שבתיאטרון תתקיימנה תחרות שירה שהפרס לזוכה יעמוד על סך 1,000 דולרים, עקב טעות כתיב של מזכירתו של מון, גברת קרולי, המודעה נדפסת ובה כתוב שהפרס עומד על סך 100,000 דולרים, מה שמושך את כל כישרונות השירה שבעיר. במקביל לאודישנים והחזרות, באסטר מנסה להשיג מימון מהוריו של אדי, חברו ובהמשך גם מסבתו, שהייתה כוכבת אופרה ידועה בעיר. לאחר כל האודישנים הפיינליסטים הם: ג'וני - שימפנזה עם כשרון שירה שמנגן על פסנתר אך נגרר על ידי משפחתו לעסקי פשע משפחתיים מייק - עכבר שחצן שמנגן ברחוב לפרנסתו, עם נטייה למוזיקה קלאסית. אש - דורבנית שהגיעה עם חברה היהיר אך נבחרה לבדה, מנגנת מוזיקת רוק רוזיטה - חזירה עקרת בית שחולמת על שירה גונתר - חזיר עליז עם כשרון ריקוד. דמות נוספת היא מינה, פילה עם פחד במה שסבה דוחק בה להגשים את הכישרון שלה. במהלך הסרט כל דמות נאלצת להתמודד עם מכשולים בדרך להגשמת חלום השירה שלהם; מייק מסתבך עם דובים לאחר שרימה במשחק קלפים, ג'וני מנסה לאזן בין ציפיותיו של אביו לבין החזרות וגורם לכך שאביו ודודיו נכנסים לכלא, אש נאלצת להיפרד מהחבר שלה לאחר שזה החל להקליט עם בחורה אחרת ונכנסת למשבר, רוזיטה מנסה לנהל את משק הבית שלה במקביל לחזרות, מינה מנסה להשיג אודישן חוזר בעוד משפחתה ושכונתה חושבים שהיא כבר במופע ובאסטר מנסה נואשות להתגבר על הקשיים הכלכליים, הן מבחינת השגת מימון, והן מבחינת לנסות להתחמק מהבנק, שמשיג אותו בסוף ומאיים לעקל את התיאטרון. לאחר שסבתו של אדי, ננה נודלמן, מסכימה לראות חזרה גנרלית, הכל משתבש כאשר הדובים שרומו על ידי מייק מתפרצים ודורשים את הכסף בתמורה לחייו של מייק. לאחר שהם שוברים את התיבה מגלים כולם כי הפרס מעולם לא היה באמת 100,000 דולרים, אך לפני שמישהו נוקט צעד, האקווריום העצום שבאסטר בנה בתוך התיאטרון נסדק, המתחרים נשטפים לרחוב והמבנה נהרס כליל. ננה עוזבת בכעס, הדמויות מתפזרות בייאוש, הבנק מעקל את השטח של התיאטרון ובאסטר המדוכא עובר לגור אצל אדי. לאחר זמן מה המתחרים מוצאים את באסטר ודוחקים בו לקיים את התחרות בכל זאת, בלי פרס ובלי מכירת כרטיסים, לשם השירה וההופעה בלבד. באסטר מתעשת ובסופו של דבר ההופעות מתקיימות בשטחי ההריסות של התיאטרון, בתחילה בנוכחות משפחות המתחרים ולאחר מכן בנוכחות קהל גדול וסיקור תקשורתי שנוהרים למקום. הסוף הוא טוב: ג'וני מתפייס עם אביו שמבין את חלומו של בנו, רוזיטה מצליחה להגישם את חלומה בתמיכת בעלה, מייק מקבל הכרה ובורח מהדובים, מינה מתגברת על פחד הבמה שלה, ובאסטר מצליח להשיג את הבעלות על התיאטרון ופותח אותו מחדש במימונה של ננה. ערך מורחב – לשיר 2 סרטי יוניברסל ואילומיניישן הפקות הכריזו על סרט המשך בשם "לשיר 2" אשר תוכנן במקור לצאת ב-25 בדצמבר 2020, אך תאריך זה נדחה ל-2 ביולי 2021, ולבסוף הסרט יצא לאקרנים ב-22 בדצמבר 2021. מדיה וקבצים בנושא לשיר בוויקישיתוף אתר האינטרנט הרשמי של לשיר לשיר, ברשת החברתית אקס (טוויטר) "לשיר", במסד הנתונים הקולנועיים IMDb (באנגלית) "לשיר", באתר נטפליקס "לשיר", באתר AllMovie (באנגלית) "לשיר", באתר Rotten Tomatoes (באנגלית) "לשיר", באתר Box Office Mojo (באנגלית) "לשיר", באתר Metacritic (באנגלית) "לשיר", באתר אידיבי "לשיר", במסד הנתונים הקולנועיים KinoPoisk (ברוסית) ביקורות תומר קמרלינג, ‏חיות בסרט, באתר ‏מאקו‏, 22 בדצמבר 2016 ישי קיצ'לס, שרים בלי תיק, באתר ישראל היום, 22 בדצמבר 2016 עידו רוזן, "לשיר": גרסת אנימציה נאיבית לפריים טיים, באתר רשת, 22 בדצמבר 2016 ארז דבורה, "לשיר": לא צריך לדבר, אפשר פשוט לשיר, באתר ynet, 23 בדצמבר 2016 אבנר שביט‏, לזייף: "לשיר" הוא סרט אנימציה מדהים ואסטטי, באתר וואלה, 25 בדצמבר 2016 מאשה צור-גלוזמן, "לשיר": כוחה של המוזיקה לצבוע בקסם את היום־יום האפרורי, באתר הארץ, 8 בינואר 2017 Kilday, Gregg (25 בינואר 2017). "'Sing' Sequel Coming From Illumination and Universal". The Hollywood Reporter. נבדק ב-25 בינואר 2017. {{cite news}}: (עזרה) D'Alessandro, Anthony (12 באפריל 2019). "'Sing 2' To Croon Summer 2021; 'The Croods 2' Moves To Holiday Season 2020". Deadline Hollywood. נבדק ב-12 באפריל 2019. {{cite news}}: (עזרה) "'Minions: Rise of Gru' Lands New Summer 2021 Release; 'Sing 2,' 'Wicked' Delayed". The Hollywood Reporter (באנגלית). נבדק ב-2020-04-01.